Határozati javaslat az Eötvös Loránd Tudományegyetem Szervezeti És Működési Szabályzat I. Kötete, A Szervezeti És Működési Rend 3/F Számú Melléklete A Természettudományi Kar Szervezeti És Működési Szabályzata előterjesztésről

1. sz. határozati javaslat:

**1/A. §**

1. Az FKR-ben foglalt kinevezési- és teljesítménykövetelményeken túl:
2. Az egyetemi adjunktus kinevezésének további szempontjai:

- elbírálásnál előnyt jelent a külföldön szerzett PhD fokozat és/vagy 2**-**5 év posztdoktori, lehetőleg külföldi intézményben folytatott munkavégzés,

- a jelölt eddigi tudományos teljesítménye érje el a Kar Teljesítményértékelési Rendszerében intézetenként meghatározott **adjunktusi minimum követelményt, azaz az alkalmas besorolást**.

Az FFI Intézeti Tanács szavazása az 1. sz. határozati javaslatról:

Az 1. számú határozati javaslatot **az IT 17 igen 0 nem és 1 tartózkodással támogatta**.

2. sz. határozati javaslat:

1. Az egyetemi adjunktusok teljesítménykövetelménye a jogszabályi és egyetemi követelményeknek megfelelő habilitációra vonatkozó kérelem benyújtása az adjunktusi munkakörbe történő kinevezést követően 5 éven belül, és a Kari Habilitációs Bizottság habilitációra bocsátó döntése. A követelmény nem teljesítése, vagy sikertelen habilitációs eljárás esetén a munkáltató rendes felmentéssel az adjunktus foglalkoztatását megszüntetheti. Ha az adjunktus bármely méltányolható okból a megadott határidőre nem teljesíti e követelményt, de oktatói tevékenysége elismert és szükséges, az oktató munkaköre – egyetértésével – tanári, vagy mesteroktatói munkakörre módosítható. Átmeneti szabály: 2020. július 1-jén jogviszonyban álló adjunktusoknak legkésőbb 2025. június 30-áig rendelkezniük kell a Kari Habilitációs Bizottság habilitációra bocsátó döntésével. Különleges méltánylást érdemlő körülmények (pl. gyerek születése) esetén külön kérelemre a jelen Szabályzat időbeli határideje kitolható.

Az FFI Intézeti Tanács szavazása az 2. sz. határozati javaslatról:

A 2. számú határozati javaslatot **az IT 17 igen 1 nem és 0 tartózkodással támogatta**.

3. sz. határozati javaslat:

3. §

1. [[1]](#footnote-1) A pályázat elbírálására:
2. egyetemi tanár esetén az illetékes intézet tanácsa, illetve nem intézethez tartozó szervezeti egység esetén a dékán, egyetemi tanárokból, MTA doktora fokozattal/címmel rendelkező szakemberekből minimum 5 tagú bíráló bizottságot kér fel. A bíráló bizottságbanlegalább egy külső szakember legyen.

Az FFI Intézeti Tanács szavazása az 3. sz. határozati javaslatról:

A 3. számú határozati javaslatot **az IT 15 igen 2 nem és 0 tartózkodással támogatta**.

4. sz. határozati javaslat:

4. §

Adjunktusi munkakörben nyilvános pályázat kiírása a vonatkozó dékáni utasításban meghatározottak szerint kötelező. Mesteroktató, tanársegéd, tanári munkakör (ide értve a további közalkalmazotti jogviszonyt is) betöltéséhez pályázatot kiírni nem kötelező. A kinevezés határozatlan időre szól.

4/A. §

1. Amennyiben valamely oktató teljesítményértékelés során megállapított tudományos teljesítménye kevéssé, vagy nem megfelelő, de oktatási tevékenysége elismert és szükséges, munkaköre – egyetértésével – mester**oktatói** munkakörre módosítható a korábbi munkakörével megegyező és a szolgálati időnek megfelelő fizetési kategória megtartásával.

Az FFI Intézeti Tanács szavazása az 4. sz. határozati javaslatról:

A 4. számú határozati javaslatot **az IT 17 igen 0 nem és 0 tartózkodással támogatta**.

5. sz. határozati javaslat:

**16/A. §**

**A nyugdíjasnak minősülő oktató, kutató közalkalmazottakra vonatkozó szabályok**

Az ELTE FKR-ben meghatározott feltételek mellett azon nyugdíjasnak minősülő egyetemi tanár mentesítése kezdeményezhető a jogviszony kötelező megszüntetési szabálya alól, aki a lefolytatott teljesítményértékelés alapján kiváló besorolást kap**.** Amennyiben a mentesítést követően valamely teljesítményértékelés során megállapításra kerül, hogy az érintett teljesítménye nem kiváló, a jogviszonyt meg kell szüntetni. Jelen szabály első alkalommal a hatálybalépés évét követő teljesítményértékelés lefolytatását követően alkalmazandó. Egyéb esetben valamely oktató, kutató csak abban az esetben mentesíthető a jogviszony megszüntetése alól, ha az adott feladatkör ellátása kötelező, és más módon nem biztosítható.

Az FFI Intézeti Tanács szavazása az 5. sz. határozati javaslatról:

Az 5. számú határozati javaslatot **az IT 12 igen 1 nem és 6 tartózkodással támogatta**.

1. Megállapította a CCCXXXI/2009. (XII. 7.) Szen. sz. határozat 7. pontja. Hatályos: 2009. XII. 8. napjától. [↑](#footnote-ref-1)